|  |
| --- |
|  Številka: 007-42/2015/20 |
| Ljubljana, 10. 4. 2015 |
| EVA 2015-2330-0064 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o spremembah in dopolnitvah Uredbe o izvajanju Programa ukrepov na področju čebelarstva v Republiki Sloveniji v letih 2014–2016 – predlog za obravnavo**  |
| **1. Predlog sklepov vlade:** |
| Na podlagi 10. in 11. člena Zakona o kmetijstvu (Uradni list RS, št. [45/08](http://www.uradni-list.si/1/objava.jsp?urlurid=20081978), [57/12](http://www.uradni-list.si/1/objava.jsp?urlurid=20122416), [90/12](http://www.uradni-list.si/1/objava.jsp?urlurid=20123528) - ZdZPVHVVR in [26/14](http://www.uradni-list.si/1/objava.jsp?urlurid=20141069)) je Vlada RS na …..…… seji dne ………... sprejela naslednji sklep :Vlada Republike Slovenije je izdala Uredbo o spremembah in dopolnitvah Uredbe o izvajanju Programa ukrepov na področju čebelarstva v Republiki Sloveniji v letih 2014–2016 in jo objavi v Uradnem listu Republike Slovenije. Mag. Darko Krašovec generalni sekretarPrejmejo:* Služba Vlade za zakonodajo,
* Ministrstvo za kmetijstvo, gozdarstvo in prehrano.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| - Tadeja Kvas Majer, generalna direktorica Direktorata za kmetijstvo; - Marjeta Bizjak, namestnica direktorice Direktorata za kmetijstvo. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| **5. Kratek povzetek gradiva:** |
| V Uredbi o izvajanju Programa ukrepov na področju čebelarstva v Republiki Sloveniji v letih 2014—2016 (Uradni list RS, št. 6/14 in 54/14) se pri ukrepu tehnična pomoč čebelarjem spreminjajo pogoji upravičenosti in doda se nova aplikativna raziskava z naslovom Izločanje učinkovin za zatiranje varoze iz čebeljih panjev.Uredbo je zaradi pravočasne izvedbe javnih razpisov in javnih naročil treba sprejeti čim prej. Skrajni rok za njihovo dokončanje je 31. avgust 2015.Prosimo za obravnavo gradiva na seji OG 14.4.2015 in seji Vlade RS 16.4.2015. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | **DA**/NE |
| c) | administrativne posledice | **DA**/NE |
| č) | gospodarstvo, zlasti mala in srednja podjetja ter konkurenčnost podjetij | **DA**/NE |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | **DA**/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA**/NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) Na podlagi uredbe želimo ohraniti stalež čebel z enakomerno poseljenostjo čebeljih družin po Sloveniji in ohraniti čistost kranjske čebele.Vsi ukrepi iz uredbe se financirajo v razmerju 50:50 iz proračuna RS in proračuna EU in sicer iz proračunskih postavk 140032 Program ukrepov v čebelarstvu EU in 140033 Program ukrepov v čebelarstvu SLO.  |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za kmetijstvo, gozdarstvo in prehrano | 2330-14-0016 Podpore čebelarstvu, uredba 2014-2016 | 140032-Program ukrepov v čebelarstvu EU | 360.124 | 359.681 |
| Ministrstvo za kmetijstvo, gozdarstvo in prehrano | 2330-14-0016 Podpore čebelarstvu, uredba 2014-2016 | 140033-Program ukrepov v čebelarstvu SLO | 360.124 | 359.681 |
| **SKUPAJ** | 720.248 | 719.362 |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Kratka obrazložitev |
| **8. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA**/NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predloge in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte) so dali:* Čebelarska zveza Slovenije,
* Kmetijski Inštitut Slovenije,
* Nacionalni veterinarski inštitut,
* Uprava Republike Slovenije za varno hrano, veterinarstvo in varstvo rastlin,
* Agencija za kmetijske trge in razvoj podeželja.

Upoštevani so bili:* **v celoti,**
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **9. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **10. Gradivo je uvrščeno v delovni program vlade:** | DA/**NE** |
|  Mag. Dejan Židan minister |

**PREDLOG**

 **EVA**

Na podlagi 10. in 11. člena Zakona o kmetijstvu (Uradni list RS, št. [57/12](http://www.uradni-list.si/1/objava.jsp?urlurid=20122416), 45/08, [90/12](http://www.uradni-list.si/1/objava.jsp?urlurid=20123528) - ZdZPVHVVR in [26/14](http://www.uradni-list.si/1/objava.jsp?urlurid=20141069)) izdaja Vlada Republike Slovenije

**U R E D B O
o spremembah in dopolnitvah Uredbe o izvajanju Programa ukrepov na področju čebelarstva v Republiki Sloveniji v letih 2014–2016**

1. člen

V Uredbi o izvajanju Programa ukrepov na področju čebelarstva v Republiki Sloveniji v letih 2014–2016 (Uradni list RS, št. 6/14 in 54/14) se v prvem odstavku 1. člena v drugi alineji pred podpičjem dodata vejica in besedilo »zadnjič spremenjene z **Uredbo (EU) št. 1310/2013 Evropskega parlamenta in Sveta z dne 17. decembra 2013 o določitvi nekaterih prehodnih določb glede podpore za razvoj podeželja iz Evropskega kmetijskega sklada za razvoj podeželja (EKSRP), o spremembi Uredbe (EU) št. 1305/2013 Evropskega parlamenta in Sveta glede sredstev in njihove razdelitve za leto 2014 in o spremembi Uredbe Sveta (ES) št. 73/2009 in uredb (EU) št. 1307/2013, (EU) št. 1306/2013 in (EU) št. 1308/2013 Evropskega parlamenta in Sveta v zvezi z njihovo uporabo v letu 2014 (UL L št. 347 z dne 20. 12. 2013, str. 865)«.**

**V** tretji alineji prvega odstavka se črta podpičje in se besedilo »v nadaljnjem besedilu: Uredba 1308/2013/EU)« nadomesti z zaklepajem, vejico in besedilom »zadnjič spremenjene z **Uredbo (EU) št. 1310/2013 Evropskega parlamenta in Sveta z dne 17. decembra 2013 o določitvi nekaterih prehodnih določb glede podpore za razvoj podeželja iz Evropskega kmetijskega sklada za razvoj podeželja (EKSRP), o spremembi Uredbe (EU) št. 1305/2013 Evropskega parlamenta in Sveta glede sredstev in njihove razdelitve za leto 2014 in o spremembi Uredbe Sveta (ES) št. 73/2009 in uredb (EU) št. 1307/2013, (EU) št. 1306/2013 in (EU) št. 1308/2013 Evropskega parlamenta in Sveta v zvezi z njihovo uporabo v letu 2014 (UL L št. 347 z dne 20. 12. 2013, str. 865), (v nadaljnjem besedilu: Uredba 1308/2013/EU)«.**

2. člen

V prvem odstavku 2. člena se v 5. točki na koncu pete alineje beseda »in« nadomesti z vejico.

Na koncu šeste alineje se pika nadomesti z vejico in doda nova sedma alineja, ki se glasi:

 »- izločanje učinkovin za zatiranje varoze iz čebeljih panjev.«.

V šestem odstavku se vejica za besedo »olj« nadomesti z besedo »in« in doda besedilo »ugotoviti različne možnosti izločanja učinkovin za zatiranje varoze iz čebeljih panjev in s tem povečati varnost čebeljih pridelkov«.

3. člen

Prvi odstavek 3. člena se spremeni tako, da se glasi:

»(1) Za ukrepe iz prve in druge alineje 1. točke prvega odstavka prejšnjega člena ministrstvo v skladu z zakonom, ki ureja kmetijstvo, za vsako programsko leto v obdobju 2014-2016 izvede odprti javni razpis, za ukrep iz druge alineje 4. točke prvega odstavka prejšnjega člena pa zaprti javni razpis. V javnem razpisu ministrstvo podrobneje določi pogoje in višino sredstev za posamezen ukrep.«.

4. člen

V tretjem odstavku 4. člena se v prvi alineji številka »270.248« nadomesti s številko »250.248«, številka »269.362« pa s številko »249.362«.

V peti alineji se številka »60.000« nadomesti s številko »45.000«.

V šesti alineji se številka »27.000« nadomesti s številko »42.000«.

Na koncu petnajste alineje se pika nadomesti s podpičjem in doda nova šestnajsta alineja, ki se glasi:

 »- ukrep iz sedme alineje 5. točke prvega odstavka 2. člena te uredbe največ 20.000 eurov.«.

5. člen

V prvem odstavku 9. člena se za prvim stavkom doda nov stavek, ki se glasi: »Delež sofinanciranja čebeljih panjev s testnimi vložki znaša pri čebelarjih, ki so aktivni koristniki sheme kakovosti že pred letom 2015 ali imajo potrdilo o vključenosti v kontrolo ekološkega čebelarjenja ali imajo certifikat za ekološke čebelje proizvode, do 100 odstotkov skupne neto vrednosti izvedenega nakupa čebeljih panjev s testnimi vložki (brez vštetega DDV).«.

6. člen

Za tretjim odstavkom 10. člena se doda nov četrti odstavek, ki se glasi:

»(4) Čebelar, ki prejme v skladu s to uredbo neto sredstva v višini do 100 odstotkov za sofinanciranje čebeljih panjev s testnimi vložki, mora biti aktivni koristnik sheme kakovosti ali imeti potrdilo o vključenosti v kontrolo ekološkega čebelarjenja ali imeti certifikat za ekološke čebelje proizvode še najmanj pet let po prejetju teh sredstev.«.

7. člen

Prvi odstavek 26. člena se spremeni tako, da se glasi:

»(1) Višina sofinanciranja se določi glede na prejete vloge, pri čemer se šteje ena rodovniška matica kakor pet gospodarskih matic.«.

8. člen

Za 43. členom se dodajo nov oddelek ter nova 43.a in 43.b člen, ki se glasijo:

»17. Izločanje učinkovin za zatiranje varoze iz čebeljih panjev

43.a člen

(program izločanja učinkovin za zatiranje varoze iz čebeljih panjev)

(1) Program izločanja učinkovin za zatiranje varoze iz čebeljih panjev sprejme minister in se objavi na spletni strani ministrstva.

(2) Program izločanja učinkovin za zatiranje varoze iz čebeljih panjev določa zlasti:

* cilje ukrepa izločanja učinkovin za zatiranje varoze iz čebeljih panjev,
* natančnejšo vsebino raziskave,
* pogoje, ki jih morajo izpolnjevati ponudniki, in
* natančnejšo vsebino poročila o izločanju učinkovin za zatiranje varoze iz čebeljih panjev.

(3) Podrobnejša specifikacija upravičenih stroškov do višine sredstev iz šestnajste alineje tretjega odstavka 4. člena te uredbe se opredeli v programu izločanja učinkovin za zatiranje varoze iz čebeljih panjev.

43.b člen

(izločanje učinkovin za zatiranje varoze iz čebeljih panjev)

Ukrep izločanja učinkovin za zatiranje varoze iz čebeljih panjev zajema določitev tehnologije za izločanje voska, onesnaženega z učinkovinami za zatiranje varoze iz čebeljih panjev, ter na podlagi teh rezultatov prilagoditev tehnologije za pridobivanje varnega in kakovostnega medu, cvetnega prahu, propolisa, voska in s tem povečanje varnosti čebeljih pridelkov.«.

9. člen

Drugi odstavek 44. člena se spremeni tako, da se glasi:

»(2) Agencija odpira in obravnava vloge na odprti javni razpis ter zahteva odpravo njihovih pomanjkljivosti po vrstnem redu oddaje vlog. Sredstva za posamezen odprti javni razpis se dodeljujejo po vrstnem redu prejema popolnih vlog do višine razpisanih sredstev za posamezen ukrep.«.

Za drugim odstavkom se doda nov tretji odstavek, ki se glasi:

»(3) Agencija odpira in obravnava vloge na zaprt javni razpis hkrati po zaprtju javnega razpisa. Višina sofinanciranja se določi glede na prejete vloge do višine razpisanih sredstev.«

Dosedanji tretji odstavek postane četrti odstavek in se spremeni tako, da se glasi:

»(4) Vloge na javni razpis se vlagajo od dneva, določenega v javnem razpisu, do roka, določenega v zaprtem javnem razpisu oziroma do dneva zaprtja odprtega javnega razpisa. Zaprtje odprtega javnega razpisa zaradi porabe sredstev objavi ministrstvo na svojih spletnih straneh.«.

10. člen

45. člen se spremeni tako, da se glasi:

»45. člen

(1) Odpiranje vlog na javni razpis ni javno.

(2) Vloge na zaprti javni razpis agencija odpira in obravnava ter zahteva odpravo pomanjkljivosti ob sočasni obravnavi vlog.

(2) Vloge na odprti javni razpis se preverja po vrstnem redu časa oddaje popolne vloge. Popolna vloga se po vrstnem redu uvrsti na konec seznama popolnih vlog in dobi zaporedno številko vloge.

(3) Izpolnjevanje pogojev vloge na odprti javni razpis se preverja po vrstnem redu uvrstitve na seznam popolnih vlog na javni razpis. Dodelitev sredstev se odobri za tiste popolne vloge na javni razpis, ki izpolnjujejo pogoje, in sicer do višine razpisanih sredstev za posamezen ukrep.

(4) Za vlogo na odprt javni razpis, ki je popolna in izpolnjuje predpisane pogoje, vendar razpoložljiva sredstva ne zadoščajo za dodelitev sredstev v celoti, se lahko odobri dodelitev sredstev do višine razpoložljivih sredstev, če se vlagatelj s tem strinja. Vlagatelj mora v roku osmih dneh od vročitve obvestila na agencijo poslati izjavo, da se s tem strinja, sicer se šteje, da se ne strinja.

(5) Če je skupna višina zaprošenih sredstev na odprti javni razpis višja od sredstev za sofinanciranje in subvencioniranje, ki so bila razpisana ter so sredstva glede na predhodne vloge še na voljo, agencija v primeru, da imata na zadnjem mestu seznama prejetih vlog na javni razpis dve ali več popolnih in vsebinsko ustreznih vlog enak datum in čas oddaje vloge, izvede žrebanje. Z žrebom se določi vrstni red dodelitve sredstev. Pri žrebanju so lahko navzoči tudi vlagatelji. O njihovem času in kraju pa jih agencija pisno obvesti. Tričlansko komisijo, ki nadzira žrebanje, in osebo, ki ga vodi, imenuje predstojnik agencije med javnimi uslužbenci, zaposlenimi na agenciji.

(6) Žrebanje iz prejšnjega odstavka se opravi v uradnih prostorih agencije. O njem se sestavi zapisnik, podpišejo pa ga člani komisije, ki nadzirajo žrebanje, oseba, ki je vodila žrebanje, in vlagatelji, če so navzoči.«.

PREHODNA IN KONČNA DOLOČBA

11. člen

(prehodna določba)

(1) Zahtevki za pridobitev plačil po tej uredbi se lahko vložijo še pred potrditvijo sprememb programa ukrepov s strani Evropske komisije, o njih pa se odloča v skladu s potrjenimi spremembami programa ukrepov.

(2) Minister objavi obvestilo o potrditvi sprememb programa ukrepov v Uradnem listu Republike Slovenije.

12. člen

(končna določba)

Ta uredba začne veljati naslednji dan po objavi v Uradnem listu Republike Slovenije.

Št. 007-276/2014

Ljubljana, ………. 2015

EVA 2015-2330-0064

Vlada Republike Slovenije

 dr. Miroslav Cerar

 predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe):

10. in 11. člen Zakona o kmetijstvu (Uradni list RS, št. [45/08](http://www.uradni-list.si/1/objava.jsp?urlurid=20081978), [57/12](http://www.uradni-list.si/1/objava.jsp?urlurid=20122416), [90/12](http://www.uradni-list.si/1/objava.jsp?urlurid=20123528) – ZdZPVHVVR in [26/14](http://www.uradni-list.si/1/objava.jsp?urlurid=20141069)).

1. Rok za izdajo uredbe, določen z zakonom.
2. Splošna obrazložitev predloga uredbe, če je potrebna.
3. Presoja posledic za posamezna področja, če te niso mogle biti celovito predstavljene v predlogu zakona.

II. VSEBINSKA OBRAZLOŽITEV PREDLAGANIH REŠITEV

Ministrstvo je po pregledu izvedbe ukrepov v letu 2014 ter na podlagi ugotovitev analiz pri medu in vosku pripravilo spremembo Uredbe o izvajanju Programa ukrepov na področju čebelarstva v Republiki Sloveniji v letih 2014–2016.

V uredbi se tako spremenijo:

* Ukrep tehnične pomoči, s katerim naj se zaradi težav pri ostankih zdravil za zatiranje varoze v ekoloških čebelnjakih dodatno spodbudi zamenjava čebeljih panjev. Čebelarjem, ki so vključeni v sheme kakovosti, se sofinancira nakup čebeljih panjev s testnimi vložki v višini do 100 % neto vrednosti izvedenega nakupa teh panjev (brez vštetega DDV).
* 20.000 EUR se prerazporedi na novo aplikativno raziskavo z naslovom Izločanje učinkovin za zatiranje varoze iz čebeljih panjev. Ukrep izločanja učinkovin za zatiranje varoze iz čebeljih panjev zajema določitev tehnologije za izločanje voska, onesnaženega z učinkovino za zatiranje varoze iz čebeljih panjev, ter na podlagi rezultatov prilagoditev in optimiziranje tehnologije za pridobivanje varnega in kakovostnega medu, cvetnega prahu, propolisa in voska, tako da se poveča varnost čebeljih pridelkov.
* Pri ukrepu subvencioniranja čebeljih matic se spremeni način izvedbe javnega razpisa. Namesto odprtega sistema se bo ukrep izvajal po zaprtem javnem razpisu.
* Zaradi težav z vnosom čebele z rumenimi obročki v Slovenijo je treba za zaščito kranjske čebele iz ukrepa kontrole medu 15.000 EUR razporediti na ukrep menjave čebeljih matic.